Детлев фон Лилиенкрон
В нивата

Превод от немски: Пенчо Славейков, —

chitanka.info

Сред нивата войника там лежи,

на бащин край излязъл за отбрана,

два дена той лежи забравен там

со люта на гърдите рана.

Мори го жад, цял в огън той гори;

в борба с смъртта главата си обърна.

А погледа му во последен блян

към небесата бавно се извърна.

Над нивите люлей се златен клас;

сърп звънна, звънна татък и заглъхна.

Прощавай, свиден бащин край —

глава отпусна той и там издъхна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.